Hermann Giliomee het Die Afrikaners: ’n Biografie – die storie van die Afrikaner se oorlewingstryd van die kolonisasietyd tot en met die een-en-twintigste eeu – eers in Engels geskryf as The Afrikaners – Biography of a people (2003). Dit het ‘n blitsverkoper geword en hy het dit self tot ‘n Afrikaanse weergawe verwerk wat groot lof ingeoes het.
Findlay geniet die verrassing om goed saam te voeg wat nie gewoonlik saam gesien word nie. Haar versameling word in haar huis ten toon gestel. Dit het ’n dekoratiewe sowel as ’n funksionele doel en skep ’n leefwêreld wat baie na ’n driedimensionele skildery voel. Haar belangstelling in voorwerpe as bronmateriaal vir haar kunswerk lê egter nie in “direkte” vertolkings nie en illusionisme is nie haar doel nie. Vir haar gaan dit eerder om ’n verwerking van die werklikheid deur intens te kyk en te skilder. (Charlton 2007)